Nu har EU indført Kinatold på elbiler

Det er endnu ikke lykkes for Kina og EU at finde en løsning. Derfor træder den meget omtalte Kinatold på elbiler, der importeres fra Kina, i kraft i morgen den 5. juli. Det meddeler EU i en pressemeddelelse. Tolden er i første omgang midlertidig og løber de næste fire måneder.

Værst går det ud over MG Motors, der er ejet af SAIC Motor, der igen er ejet af den kinesiske stat. De får den fulde toldlussing på 37,6 procent – oven i den eksisterende told på 10 procent. Andre producenter slipper væsentlig billigere, afhængig af, hvor villigt de har deltaget i EU’s undersøgelse om statsstøtte.

Mens de nye toldregler indføres fortsætter Kina og EU forhandlingerne. EU hævder at kinesiske bilproducenter modtager statsstøtte og derfor konkurrerer på ulige vilkår mod de europæiske bilproducenter.

Selv om der fra de forskellige EU-lande er opbakning om de nye toldregler, er de europæiske bilproducenter inderligt imod. Mange europæiske bilproducenter har gjort det klart, at de er modstandere af højere toldtakster. Kina er det største marked for Mercedes, VW og BMW og de frygter at Kina ‘slår igen’ med lignende straftold.

Selv Tesla rammes af den nye kinatold, da de får produceret Model 3 i Kina. De varslede derfor prisstigninger på bilen allerede for flere uger siden.

Læs mere om told på kinesiske elbiler:

Tesla truer med prisstigninger (14. juni 2024).

Kinatold: MG bliver den store taber (13. juni 2024).

Nu stiger prisen på kinesiske elbiler markant (12. juni 2024).

USA indfører voldsom told på elbiler fra Kina (15. maj 2024).

Kinas største elbilproducent fik 25 milliarder i statsstøtte (15.04.2024).

EU kan indføre told på elbiler med tilbagevirkende kraft (06.03.2024).

Told på elbiler kan ramme Tesla (19.09.2023).

Foreslår ekstra skat på elbiler fra Kina (10.05.2023).

Infografik: Danskerne vil ikke have kinesiske elbiler (25.04.2023).

Nu har EU indført Kinatold på elbiler